Мухьаммад Ахьмада дукха некъ бина Суданехула, хилла Донголехь, Кордофанехь, Сеннарехь. Оцу хенахь цуо уьйр тосу хьуьнаре вовшахтохархочуьнца, Ӏаьрбийн этносан баггара тобанера (Къилба Дарфур) ӀабдуллахӀ ат-ТаӀийшица (Халифаца)[3]. Мухьаммад Ахьмад вистхилира Суданера Ӏусманан-мисран олалла емалдеш. 1880 шо гергга долуш юхавирзина Аба гӀайрен тӀе, ша Маьхьди ву аьлла. Цул тӀаьхьа Маьхьдис кхайкхийра налогаш дӀаяхар, волавелира туркошна а, мисархошна а дуьхьала гӀазотна эскар вовшахтоха[2].